CELEX: 62018TN0667
Language: mt
Date: 2018-11-09 00:00:00
Title: Kawża T-667/18: Rikors ippreżentat fid-9 ta’ Novembru 2018 – Pinto Teixeira vs SEAE

14.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/58
            
         
      Rikors ippreżentat fid-9 ta’ Novembru 2018 – Pinto Teixeira vs SEAE
      (Kawża T-667/18)
      (2019/C 16/69)
      Lingwa tal-kawża: il-Franċiż
      
         Partijiet
      
      
         Rikorrent: José Manuel Pinto Teixeira (Oeiras, il-Portugall) (rappreżentanti: S. Orlandi u T. Martin, avukati)
      
         Konvenut: Is-Servizz Ewropew għall-Azzjoni Esterna
      
         Talbiet
      
      Ir-rikorrent jitlob li l-Qorti Ġenerali jogħġobha:
      tiddikjara u tiddeċiedi li,
      
                  —
               
               
                  id-deċiżjoni tal-21 ta’ Frar 2018 li permezz tagħha l-Awtorità tal-Ħatra rrifjutat li tawtorizzah jeżerċita attività barranija skont l-Artikolu 16 tar-Regolamenti tal-Persunal, hija annullata;
               
            
                  —
               
               
                  is-SEAE huwa kkundannat għall-ispejjeż kif ukoll għall-ħlas tas-somma ta’ EUR 10 000 għad-dannu morali sostnut.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq il-ksur tal-Artikolu 16 tar-Regolamenti tal-Persunal tal-Unjoni Ewropea, inkwantu d-deċiżjoni kkontestata ġiet adottata wara l-iskadenza tat-terminu ta’ tletin jum tax-xogħol minn meta ġiet riċevuta d-dikjarazzjoni tiegħu tal-intenzjoni li jeżerċità attività professjonali wara t-tmiem tas-servizz tar-rikorrent.
               
            
                  2.
               
               
                  It-tieni motiv ibbażat fuq żbalji manifesti ta’ evalwazzjoni li jivvizzjaw id-deċiżjoni kkontestata b’illegalità, peress li l-attività proposta manifestament la għandha rabta ma’ dik li kien jeżerċita waqt l-aħħar tliet snin ta’ servizz, u lanqas ma hija inkompatibbli mal-interessi tas-SEAE.